S-2516/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. apríl 2020, á hendur X, kt. [...], [...], [...], fyrir eftirtalin umferðarlagabrot með því að hafa:

1. Laugardaginn 2. mars 2019 ekið bifreiðinni [...] svipt ökuréttindum og undir áhrifum áfengis (í blóði mældist vínandamagn 1,72 ‰) frá Jaðarseli og inn Suðurfell í Reykjavík þar sem lögregla stöðvaði akstur hennar.

Telst þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019

2. Fimmtudaginn 19. september 2019 ekið bifreiðinni [...] svipt ökuréttindum og undir áhrifum áfengis (í blóði mældist vínandamagn 0,92 ‰) suður Reykjavíkurveg og ekið gegn rauðu ljósi á gatnamótum Reykjavíkurvegar og Flatahrauns í Hafnarfirði en lögregla stöðvaði akstur hennar við Flatahraun .

Telst þetta varða við 1. mgr., 7. gr., sbr. 1. mgr.94. gr. umferðarlaga nr. 77/2019 og 1., sbr. 2. mgr. 49. gr. og 1. mgr. 58. gr., sbr.1. mgr.95. gr. sömu laga.

3. Sunnudaginn 19. september 2019 ekið bifreiðinni [...] svipt ökuréttindum og undir áhrifum áfengis (í blóði mældist vínandamagn 1,30 ‰) austur Norðurfell í Reykjavík þar sem lögregla stöðvaði akstur hennar við [...].

Telst þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og sviptingar ökuréttar skv. 101. umferðarlaga nr. 77/ 2019.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...] [...]. Samkvæmt framlögðu sakavottorði, dagsettu 31. mars 2020, var ákærða dæmd í fjörtíu daga fangelsi, skilorðsbundið til tveggja ára með norskum dómi 26. ágúst 2016, meðal annars fyrir ölvunarakstur. Þá var hún dæmd til greiðslu sektar með dómi 6. júní 2019 fyrir ölvunarakstur og akstur svipt ökuréttindum.

Brot ákærðu samkvæmt 1. ákærulið var framið fyrir uppsögu dómsins frá 6. júní 2019 og verður ákærða því nú dæmdur hegningarauki varðandi það samanber 78. gr. almennra hegningarlaga nr. 19/1940.

Verður við það miðað við ákvörðun refsingar að ákærða hafi með brotum sínum nú gerst sek í þriðja skipti um ölvunarakstur og í annað skipti um akstur svipt ökuréttindum, innan ítrekunarramma 3. mgr. 71. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærðu hæfilega ákveðin fangelsi í 60 daga.

Með vísan til lagaákvæða í ákæru er ákærða svipt ökurétti ævilangt fráuppkvaðningudóms þessa að telja.

Ákærða greiði málsvarnarþóknun skipaðs verjanda síns, S-kk-ef P-kk-ef lögmanns, 91.760 krónur, að meðtöldum virðisaukaskatti, og 73.794 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærða, X, sæti fangelsi í 60 daga.

Ákærða er svipt ökurétti ævilangt frá uppkvaðningu dómsins að telja.

Ákærða greiði málsvarnarþóknun skipaðs verjanda síns, S-kk-ef P-kk-ef lögmanns, 91.760 krónur, og 73.794 krónur í annan sakarkostnað.